
Parlamentul României

Camera Deputaţilor

Comisia pentru apărare, ordine                                    Bucureşti, 15.03.2006                                                                                                           

publică  şi  siguranţă  naţională                                    PL.X 115/2006                                                                                                                    
Nr.32/131/2006


Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.166/2006 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării Naţionale, Ministerului Administraţiei şi Internelor şi Serviciului Român de Informaţii, trimis cu adresa                           nr. PL. X 115 din 1 martie 2006 şi înregistrat sub nr. 32/131, din aceeaşi dată.

În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară

RAPORT

asupra proiectului de Lege pentru aprobarea Ordonanţei de urgenţă a Guvernului nr.166/2006 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării Naţionale, Ministerului Administraţiei şi Internelor şi Serviciului Român de Informaţii
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.166/2006 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării Naţionale, Ministerului Administraţiei şi Internelor şi Serviciului Român de Informaţii, trimis cu adresa nr. PL. X 115 din              1 martie 2006 şi înregistrat sub nr. 32/131, din aceeaşi dată.
Consiliul Legislativ, cu nr. 1677/23.11.2005, a avizat favorabil proiectul ordonanţei de urgenţă.
Obiectul de reglementare al Ordonanţei de urgenţă a Guvernului nr.166/2006 constă în aprobarea diminuării stocurilor intangibile din rezervele de stat cu cantităţile de motorină, combustibil pentru turboreactoare şi ulei mineral consumate cu ocazia înlăturării efectelor inundaţiilor din luna iulie 2005.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. La dezbaterea proiectului de lege au participat, în calitate de invitaţi, în conformitate cu prevederilor art. 54 şi 55 din Regulamentul Camerei Deputaţilor, domnii Marius Bălu, secretar de stat, gl. Floarea Şerban, mr. Mocanu Gheorghe, mr. Dănilă Mihai - consilieri juridici, toţi din Ministerul Apărării Naţionale, Luiza Enache şi Ion Buzatu - din cadrul Serviciului Român de Informaţii.
4. La lucrări au fost prezenţi 21 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi pentru. 
5. Senatul a adoptat acest proiect de lege în şedinţa din                               23 februarie 2006.
6. Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, Camera Deputaţilor este Cameră decizională.


În urma dezbaterii, în şedinţa din 14 martie 2006, Comisia propune plenului Camerei Deputaţilor adoptarea acestui proiect de lege, în forma adoptată şi de Senat. 

Preşedinte,

Mihai Stănişoară 

Red.consultant Rus Roxana 

